पटना: बिहार एनडीए में सब कुछ ठीक नहीं है. ऐसा केंद्रीय मंत्री उपेंद्र कुशवाहा का मुख्यमंत्री नीतीश कुमार से हर मुद्दे पर शिकायत की प्रवृति के कारण है. ताज़ा घटनाक्रम में नीतीश कुमार के एक वक्तव्य को लेकर कुशवाहा नाराज़ हैं. उन्होंने घोषणा की है कि वह भाजपा के राष्ट्रीय अध्यक्ष अमित शाह को इसकी शिकायत करेंगे. लेकिन जनता दल यूनाइटेड के नेताओं का कहना है कि कुशवाहा जिस बात को लेकर तिल का ताड़ बना रहे हैं वह बात नीतीश कुमार ने कहा ही नहीं है.